Държавен вестник, бр. 96, 2025 г., стр. 97

БРОЙ  96	
Д Ъ Р Ж А В Е Н  В Е С Т Н И К 	
СТР.  97   
 
необходимата периферия като клавиатури, мишки и монитори, специализирани 
софтуерни продукти за дигитално проектиране на мебели и интериор, чертожни маси, 
учебна дъска. За визуализация на учебния материал се използват технически средства като 
проектори и интерактивни дисплеи. Аудио-визуалната техника, включително компютри и 
мултимедийни системи, обогатява учебния процес с видеоклипове, презентации и други 
интерактивни ресурси. 
5.1.2. Помощното оборудване включва чертожни инструменти, линеали, мостри, 
пробни образци и др. 
5.1.3. Използваните учебни пособия са: табла с мостри, образци на основни и 
спомагателни материали, схеми за устройството на различните видове машини, каталози 
на мебели и други изделия от дървесина, БДС и друга нормативна документация за 
съответните изделия, учебници по изучаваните предмети, включително електронни 
курсове (ако има такива). 
5.2. Изисквания към учебната база за обучение по практика на професията 
– характеристики, обзавеждане, оборудване, софтуер 
В учебните работилници се провежда обучението по практика на професията. Те 
се оборудват с ръчни инструменти, преносими електрически инструменти, съоръжения, 
приспособления, машини, тезгяхи, както и със съответните пособия съобразно 
усвояването на професията. Учебните работилници трябва да осигуряват работни места за 
всички обучавани, както и работно място за обучаващия. 
Учебната работилница трябва да бъде оборудвана с: универсални и 
специализирани дървообработващи машини, лентови кроячни машини, шевни машини, 
приспособления (вайми, стяги, кнехтове, чукове, отвертки), съоръжения (пневматични 
пистолети, съоръжения за опъване на колани), ножове, игли и др. Помощно оборудване - 
прахосмукачка, ютия, чукове, кламери, скоби, гвоздеи, калибри, шаблони, спомагателни 
материали (различни видове лепила, шкурка, лакове), рулетки, моливи и др. 
6. 
Изисквания към обучаващите  
Право да преподават по теория и практика на професията имат лица с висше 
образование и образователно-квалификационна степен „магистър“ или „бакалавър“ по 
специалности от професионално направление „Машинно инженерство“, професионално 
направление „Общо инженерство“ и от професионално направление „Материали и 
материалознание“ от областта на висше образование „Технически науки“, и от 
професионално направление „Горско стопанство“ от областта на висше образование 
„Аграрни науки и ветеринарна медицина“ от Класификатора на областите на висше 
образование и професионалните направления, приет с Постановление № 125 на 
Министерския съвет от 2002 г. (ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната 
подготовка може да се заема и от лица със завършено висше образование по съответната 
специалност и без професионална квалификация „учител“. 
По учебен предмет или модул от професионалната подготовка, за който няма 
съответно професионално направление в Класификатора на областите на висше 
образование и професионалните направления, могат да преподават лица без висше 
образование и без професионална квалификация „учител“, ако са придобили 
професионална квалификация по професията при условията и по реда на Закона за 
професионалното образование и обучение.  
Препоръчително е на всеки три години обучаващите да преминават курс за 
актуализиране на професионалните знания, умения и компетентности. 
 
6296